Mélyen tisztelt Széchenyi gróf!

Azzal a kijelentésével, amit Katona József Bánk bán című drámájával kapcsoltban tett 1839-ben, nem értek egyet.

A Bánk bán a legjelentősebb magyar dráma, ami az egységes nemzethez szól. Egy valós eseményt elevenít meg a közös múltból, erősítve ezzel az összetartozás érzését. Természetesen megértem aggályát: a bemutató idején, Magyarországon igencsak forradalmi a hangulat. Ilyen időpontban előadni ezt a tragédiát, ami oly sok hasonlóságot mutat a korral, olaj a tűzre. És a dráma meg sem áll; egészen az – idegen – uralkodó meggyilkolásáig.

Bármennyire is megbotránkoztató a téma igenis színpadra való; s mondhatom azt, hogy kortól függetlenül. Ugyanis Katona drámája időtlen abban a tekintetben, hogy az ember mindig fog a szabadságra áhítozni. Ám ez a bemutató idején különösen igaz. A sok százévi tűrés után a nép azt mondta elég: ennek szellemében született meg a mű, mely tovább bátorítja, lelkesíti, az egyébként is zúgolódó tömegeket. Ahogy mondani szokták, csak az a szikra hiányzott.

Az, hogy ilyen válságos időszakban a kormány engedélyezte egy ennyire nyíltan lázadó hangvételű színmű előadását, elismerem, rémítő hatású lehet. A változás ijesztő szelét hozta magával. Erősíti a mozgalmat, aminek köszönhetően majd szabad emberként élhet a magyar. Nem véletlen, hogy nagy nemzeti zeneszerzőnk, Erkel Ferenc, e drámából készült operájával aratta a legnagyobb sikert. 1848. március 15-én a Nemzeti Színház szándékosan adta ezt a művet. Összekovácsoló ereje van a Bánk bánnak.

A jelenkor távlatából egyre élesebben rajzolódik ki lelki szemeim előtt Katona drámájának történelmi jelentősége. A Bánk bán egy korszak lezárása. Egy nyilatkozat, amiben benne foglaltatik a lezajlott múlt tisztelete és az eljövendő, szebb jövő reménye. Ha úgy tetszik, egy lázadás. Kimondta, amit addig senki nem mert kimondani; s ahogy ez megtörténik, mindenki szinte egyként kezd gondolkodni, míg végül hősies tetteikkel meg nem alkotják a magyar történelemnek egy új, csodás szakaszát.

Úgy vélem, minden magyar ember hálás lehet Katona Józsefnek, és élete legfőbb művének. Segít megteremteni a magyar nemzeti öntudatot, és segít – ha közvetetten is – a magyar szabadság kivívásában. Így teheti lehetővé az „esztelenség”, a szebb és szabadabb jövőt.

Minden tisztelettel:

A Földes Gimnázium csapatának tagja